कल्याण समिति की बैठक
केंद्रीयअर्द्धसैनिक बल सेवानिवृत कल्याण समिति की बैठक रविवार को शहीद स्मारक में हुई।
उप निरीक्षक रूपचंद की अध्यक्षता में हुई बैठक में सैनिक रामनिवास को दो मिनट का मौन रखकर श्रद्धांजलि दी गई। जिलाध्यक्ष दलीपसिंह डागर ने रूल 19 के तहत सेवानिवृत जवानों की पेंशन, वन रैंक वन पेंशन, पांच वें वेतन आयोग की विसंगतियां जल्द से जल्द दूर करने की मांग की। अन्य वक्ताओं ने कहा कि केंद्र सरकार अर्द्धसैनिक बलों की जायज मांगों की अनदेखी कर रही है, जिससे सेवानिवृत अधिकारी कर्मचारियों में भारी रोष है। वक्ताओं ने कहा कि पेंशन, मेडिकल, नौकरियों में आरक्षण, शिक्षा में आरक्षण, जिलावाईज बाेर्ड का गठन, केंटीन सुविधा आदि सुविधाओं के प्रति सरकार की अनदेखी को ज्यादा समय तक सहन नहीं किया जाएगा। समिति ने एकजुट होकर सरकार के विरूद्ध आंदोलन करने का निर्णय लिया। बैठक में इंद्रसिंह बलौदा, पवन कुमार, रामनारायण, मोहरसिंह पूनिया, हरिसिंह पूनिया, मानसिंह पूनिया, अखेराम, चरणसिंह, ओमप्रकाश, महेंद्र गोस्वामी, जगदेवसिंह आदि उपस्थित थे।
hin_Deva hin_Deva hin_Deva